पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल के काेविड वार्ड से एचआरसीटी स्काेर 20 ऑक्सीजन सेचुरेशन 60 तक पहुंचने वाला गंभीर काेराेना पॉजिटिव मरीज स्वस्थ हाेकर लाैटा है। मरीज ने अपने आत्मविश्वास और समय पर इलाज करवाने से काेराेना काे हराया। अस्पताल के काेविड पॉजिटिव वार्ड 2 में 28 अप्रैल काे भर्ती हुए 36 वर्षीय युवक के काेराेना पॉजिटिव आने तथा एचआरसीटी में 80 प्रतिशत फेफड़ों में इंफेक्शन हाेने के बावजूद भी हिम्मत नहीं हारी।
बेड नंबर 23 पर भर्ती हाेने पर ऑक्सीजन लेवल 60 तक पहुंचने पर असिस्टेंट प्रोफेसर मेडिसिन डाॅ.अनिल सेठिया की ओर से उसे पहले हाई फ्लाे मास्क पर रखा गया। उसके बाद नेजल केन्यूला और फिर ऑब्जरवेशन में ऑक्सीजन मेंटेन करने पर उसे साेमवार काे डिस्चार्ज किया गया। इस दाैरान उसका लाइनअप ट्रीटमेंट किया गया। मरीज काे निरंतर प्रोन पाॅजिशन (पेट के बल उल्टा सुलाना) पर रखने से वह स्वस्थ हाेकर लाैटा।
मुझे 28 अप्रैल काे अस्पताल की इमरजेंसी से काेविड वार्ड 2 के 23 नंबर बेड पर भर्ती किया। वार्ड में इस दाैरान 39 बेड पर मरीज रहे और इनमें से 29 की माैत मेरी आंखाें के सामने हाे गई। मैंने हिम्मत नहीं हारी। घबराता तो मेरा छाेटा भाई राहुल और ड्यूटी डाॅक्टर व नर्सिंग स्टाफ हिम्मत बंधवाते। वार्ड में सभी सुविधाएं व वहां स्टाफ बहुत ही अच्छा रहा। जिला अस्पताल काे धन्यवाद दूंगा, जिनसे मुझे बचाया। -संजय जैन, चाैहटन।
मरीज काे नाजुक स्थिति में वार्ड में भर्ती किया गया था। एचआरसीटी स्काेर 20 तथा ऑक्सीजन लेवल 60 तक पहुंच गई थी। ठीक समय पर मरीज के अस्पताल पहुंचने से उसकी रिकवरी हाे पाई। इलाज के दाैरान हाई फ्लाे मास्क, फिर नेजल केन्यूला पर रखा गया। समय पर रेमडेसिविर इंजेक्शन, एंटी बाॅयाेटिक्स, स्टेरोइड्स दिए गए और ऑक्सीजन थेरेपी पर रखा। बिना ऑक्सीजन पर 24 घंटे मेंटेन करने पर उसे डिस्चार्ज किया गया।- डाॅ. अनिल सेठिया, असिस्टेंट प्रोफेसर मेडिसिन, जिला अस्पताल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn